Φώτης Αποστολόπουλος

Ο Φώτης Αποστολόπουλος (1914-1980) ήταν Έλληνας ιστορικός.
Βίος
Ο Φώτης Αποστολόπουλος γεννήθηκε στο χωριό Πιλαλίστρα της Μεσσηνίας στις 12 Ιανουαρίου 1914 από αγροτική οικογένεια. Αφού αποφοίτησε από το Γυμνάσιο της Μεσσήνης στα 1931 εισήχθη την ίδια χρονιά στη Φιλοσοφική Σχολή του Πανεπιστημίου Αθηνών, από την οποία αποφοίτησε το 1936.

Μετά το 1938 εργάσθηκε σε ιδιωτικά σχολεία της Αθήνας ως φιλόλογος. Συμμετείχε στον Ελληνοιταλικό πόλεμο και ονομάστηκε έφεδρος αξιωματικός. Στη διάρκεια της Γερμανικής κατοχής συμμετείχε στην Εθνική Αντίσταση στην ιδιαίτερη πατρίδα του στις τάξεις του ΕΑΜ.Αμητός. Στη μνήμη Φώτη Αποστολόπουλου, Κέντρο Μικρασιατικών Σπουδων, Αθήνα, 1984 σελ 17-20  Μετά την απελευθέρωση φυλακίσθηκε στο διάστημα Ιανουαρίου –Νοεμβρίου 1945. Ο διορισμός του στη δημόσια μέση εκπαίδευση ακυρώθηκε λόγω της συμμετοχής του στην εθνική αντίσταση και έτσι εργάστηκε χωρίς επίσημο διοριστήριο στην ιδιωτική μέση εκπαίδευση. Το 1947 επιστρατεύεται ως έφεδρος ανθυπολοχαγός και στέλνεται στο Κέντρο Παρουσίας Αξιωματικών στη Μακρόνησο. Καθαιρείται από αξιωματικός και ως σκαπανέας απολύεται το 1949. Το 1950 μεταφέρεται στον Άγιο Ευστράτιο μέχρι το 1952 οπότε απολύεται οριστικά. Το 1954 συστήνει Φροντιστήριο Κλασικών Σπουδών και νυμφεύεται την φιλόλογο Μαρίκα Στρομπούλη. Με το πραξικόπημα της 21η Απριλίου 1967 μεταβαίνει στο Παρίσι. Εκεί σπουδάζει και εκπονεί διδακτορική διατριβή για τη γλώσσα της βυζαντινής μυθιστορίας Καλλίμαχος και Χρυσορρόη με την εποπτεία αρχικά του Αντρέ Μιραμπέλ και έπειτα του Jean Irigoin. Με αυτή ανακηρύχθηκε αριστούχος διδάκτωρ τον Ιούνιο του 1972.

Από το 1969 έως το 1971 εργάστηκε στο Institut des Textes του Παρισιού και από το 1970-1971 δίδαξε Νεοελληνικά στην Nanterre. Από το 1971 μόνιμος ερευνητής στο C.N.R.S.  της Γαλλίας. Από το 1973-1975 κατάρτισε βιβλιογραφία για τη βυζαντινή γλώσσα από το 1880 έως το 1974. Το 1975 επιστρέφει στην Ελλάδα και το 1976 προσκεκλημένος του Οκτάβιου Μερλιέ αναλαμβάνει διευθυντής στο Κέντρο Μικρασιατικών Σπουδών. Πέθανε στις 9 Σεπτεμβρίου 1980 στο Παρίσι από καρκίνο.

Συγγραφικό έργο 
Αιμίλιου Ζολά, Ζερμινάλ, (πρόλογος μετάφραση), εκδ. Μορφωτική Εταιρία, 1953
George Thomson, Αισχύλος και Αθήναι. Μελέτη γύρω από τις κοινωνικές πηγές του δράματος (μτφρ.), εκδ. Ορίζοντες, Αθήνα, 1954
Αρχαία Ελληνική Ιστορία, Αθήναι, 1959, 1965 (πολυγραφημένο)
Βυζαντινή Ιστορία, Αθήναι 1960, 1965, (πολυγραφημένο)
Ιστορία της Νεωτέρας Ελλάδας, Αθήναι 1961(πολυγραφημένο)
Δημοσθένους Επιταφιος (κείμενο, εισαγωγή, σχόλια, μετάφραση), Αθήναι, 1961 (πολυγραφημένο)
Ρωμαϊκή Ιστορία Αθήναι, 1962
Ιστορία Ανατολικών και Μεσογειακών Λαών, Αθήναι 1963
Αναθεμελίωση της Μέσης Παιδείας, εφημ. Η Αυγή, 9 Ιουλίου 1963
Γιαν Άμος Κομένσκυ, Αθήνα 1964
Θρ. Σταύρου Σύντομες οδηγίες για καλή χρήση της δημοτικής (βιβλιοκρισία), Σύγχρονα Θέματα 1964, τχ. 12 σελ.575
 George Thomson, Ο Ηράκλειτος και η φιλοσοφία του, (μτφρ. σχόλια) Σύγχρονα Θέματα, τχ. 13 (1965), σελ.6-15 και 37
Το Παιδαγωγικό Ινστιτούτο, Σύγχρονα Θέματα, τχ. 14 σελ.241-243
Γεωργίου Λαδά και Αθανάσιου Χατζηδήμου, Ελληνική Βιβλιογραφία (βιβλιοκρισία), Σύγχρονα Θέματα σελ.378-379
L’ enseignement grec et son demantelement par la junte, Les temps moderns, 25 (1969), σελ.161-193
 «Documents ecclesiastiques  inedits du ΧV IIIE siècle», Ελληνικά, 27 (1974), σελ. 79-123, 304-353
 «Τα βαπτιστικά ονόματα ανδρών και γυναικών της Καππαδοκίας», Δελτίον Κέντρου Μικρασιατικών Σπουδών, 1 (1977), σελ.89-135
F.de Saussure Μαθήματα Γενικής γλωωσολογίας (μτφρ. σχόλια, πρόλογος), εκδ. Παπαζήσης 1979
 «Ο Παναγιώτης Κοδρικάς και η εκκλησιαστική διαμάχη στην Αθήνα», στο: Νεοελληνικός Διαφωτισμός Αφιέρωμα στον ΚΘ.Δημαρά, εκδ. ΟΜΕΔ, Αθήνα, 1980, σελ. 504-526
 «Σύντομη επισκόπηση της ιστορίας της γλωσσικής σκέψης», Σύγχρονα Θέματα 1981 τχ. 10 σελ. 26-34 και τχ. 11 σελ.92-104
La langue du roman byzantin ‘’Callimaque et Chrysorrhoe’’, Ακαδημία Αθηνών, 1984
Παραπομπές


Πηγές
Αμητός. Στη μνήμη Φώτη Αποστολόπουλου, εκδ. Κέντρο Μικρασιατικών Σπουδων, Αθήνα, 1984 σελ.17-26
Γεώργιος Τενεκίδης, «Αποχαιρετισμός στο Φώτη Αποστολόπουλο», Δελτίο Κέντρου Μικρασιατικών Σπουδών, τομ. 3ος (1982), σελ.259-260

Εξωτερικοί σύνδεσμοι
Φώτης Αποστολόπουλος στον Πανδέκτη, του Εθνικού Ιδρύματος Ερευνών.

Κατηγορία:Έλληνες ιστορικοί του 20ού αιώνα